## Lo-k014

**ประกาศเทศบาลตำบลบ้านนา**

**เรื่อง เจตจำนงในการต่อต้านการทุจริตของเทศบลตำบลบ้านนา**

**อำเภอบ้านนาเดิม จังหวัดสุราษฎร์ธานี**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

ตามเจตนารมณ์ของรัฐธรรมนูญแห่งราชอาณาจักรไทย พ.ศ. ๒๕๖๐, พระราชบัญญัติข้อมูลข่าวสาร พ.ศ.2540 พระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ. ๒๕๕๖ ยุทธศาสตร์ชาติว่าด้วยการป้องกันและปราบปรามการทุจริตระยะที่ ๓ (พ.ศ. ๒๕๖๐-๒๕๖๔) และนโยบายของรัฐบาล ข้อที่ 10 การส่งเสริมการบริหารราชการแผ่นดินที่มีธรรมาภิบาลและการป้องกันปราบปรามการทุจริตและประพฤติมิชอบในภาครัฐ กำหนดให้ปลูกฝังค่านิยมคุณธรรม จริยธรรมและจิตสำนึกในการรักษาศักดิ์ศรีความเป็นข้าราชการและความซื่อสัตย์สุจริต ควบคู่กับการบริหารจัดการภาครัฐที่มีประสิทธิภาพ เพื่อป้องกันและปราบปรามทุจริตและประพฤติมิชอบของเจ้าหน้าที่ของรัฐทุกระดับและตอบสนองความต้องการพร้อมอำนวยความสะดวกแก่ประชาชนเพื่อสร้างความเชื่อมั่นในระบบราชการนั้น

คณะรัฐมนตรีได้มีมติเมื่อวันที่ ๑๑ ตุลาคม พ.ศ. 2559เห็นชอบยุทธศาสตร์ว่าด้วยการป้องกันและปราบปรามการทุจริต ระยะที่ ๓ (พ.ศ.๒๕๖o-๒๕๖๔) และให้หน่วยงานภาครัฐแปลงแนวทางและมาตรการตามยุทธศาสตร์ไปสู่การปฏิบัติ โดยกำหนดไว้ในแผนปฏิบัติการ 4 ปี และแผนปฏิบัติราชการประจำปีซึ่งยุทธศาสตร์ชาติฯ กำหนดยุทธศาสตร์ที่ ๒ "ยกระดับเจตจำนงทางการเมืองในการต่อต้านการทุจริต"

ดังนั้น เพื่อขับเคลื่อนยุทธศาสตร์ซาติ ฯ ให้เกิดเป็นรูปธรรม เทศบาลตำบลบ้านนาจึงแสดงเจตจำนงในการต่อต้านการทุจริตเพื่อกำหนดให้จัดทำแผนปฏิบัติการป้องกันการทุจริตขององค์กรปกครองส่วน

ท้องถิ่น ๔ ปี (พ.ศ.๒๕๖๑ - 2๕๖๔) ใช้เป็นกรอบแนวทางในการดำเนินการป้องกันและปราบปรามการทุจริตของเทศบาลตำบลบ้านนาต่อไปและเพื่อให้เกิดการบูรณาการความร่วมมือจากทุกภาคส่วนในการต่อต้านการทุจริตทุกรูปแบบอย่างเข้มแข็ง เพื่อให้ประเทศไทยเป็นประเทศที่มีมาตรฐานความโปร่งใสเทียบเท่าสากล ภายใต้วิสัยทัศน์ :ประเทศไทยใสสะอาด ไทยทั้งชาติต้านทุจริต (Zero Tolerance & Clean Thailland)ประเทศไทยในระยะ ๕ ปีข้างหน้า จะมุ่งสู่การเป็นประเทศที่มีมาตรฐานทางคุณธรรมจริยธรรม เป็นสังคมมิติใหม่ที่ประชาชนไม่เพิกเฉยต่อการทุจริตทุกรูปแบบ โดยได้รับความร่วมมือจากฝ่ายการเมืองหน่วยงานของรัฐ ตลอดจนประชาชนในการพิทักษ์รักษาผลประโยชน์ของชาติและประชาชน เพื่อให้ประเทศไทยมีศักดิ์ศรีและเกียรติภูมิในด้านความโปร่งใสทัดเทียมนานาอารยประเทศ

เทศบาลตำบลบ้านนา จึงประกาศเจตจำนงในการต่อต้านการทุจริตของเทศบาลตำบลบ้านนา

เพื่อกำหนดนโยบายคุณธรรมและความโปร่งใสให้เป็นมาตรฐาน แนวทางปฏิบัติ และค่านิยมสำหรับข้าราชการและบุคลากรขององค์กรให้ยึดถือและปฏิบัติควบคู่กับกฎ ระเบียบ และข้อบังคับอื่นๆ โดยมุ่งมั่งที่จะนำหน่วยงานให้ดำเนินงานตามภารกิจด้วยความโปร่งใส บริหารงานด้วยความชื่อสัตย์สุจริต มีคุณธรรม ปราศจากการทุจริตเพื่อให้บรรลุเจตนารมณ์ดังกล่าว จึงให้ส่วนราชการในเทศบาลตำบลบ้านนา ถือปฏิบัติและการดำเนินการ ดังนี้

1.บริหารงานและปฏิบัติงานตามหลักธรรมภิบาล โดยมุ่งตอบสนองความต้องการของประชาชนด้วยการบริการที่รวดเร็ว ถูกต้อง เสมอภาค โปร่งใส และเป็นธรรม

-2-

2.ปลูกฝังค่านิยมและทัศนคติให้บุคลากรในสังกัด มีความรู้ความเข้าใจ ยึดหลักคุณธรรม จริยธรรมนำหลักปรัชญาเศรษฐกิจพอเพียงมาใช้ในการปฏิบัติงานและการดำเนินชีวิต

3. ดำเนินการจัดซื้อ จัดจ้าง ส่งเสริมการดำเนินการให้เกิดความโปร่งใส่ในทุกขั้นตอนและเปิดโอกาสให้ภาคเอกชน ภาคประชาสังคม และภาคประชาชนเข้ามามีส่วนร่วมในการตรวจสอบการปฏิบัติงานโดยเปิดเผยข้อมูลข่าวสารในการดำเนินกิจกรรมทุกรูปแบบ

4. ประชาสัมพันธ์ให้ประชาชนแจ้งข้อมูลข่าวสาร เบาะแสการทุจริต ร้องเรียนร้องทุกข์ผ่านศูนย์ดำรงธรรมเทศบาลตำบลบ้านนา

๕. กรณีพบการทุจริตจะดำเนินการสอบสวนและลงโทษขั้นสูงกับผู้ที่ทุจริตอย่างจริงจัง

 จึงประกาศให้ทราบโดยทั่วกัน

ประกาศ ณ วันที่ 20 เดือน กรกฎาคม พ.ศ. ๒๕๖4



 (นายธงชัย ว่องทรง)

 นายกเทศมนตรีตำบลบ้านนา



**ประกาศเทศบาลตำบลบ้านนา**

**เรื่อง มาตรการการเปิดโอกาสให้ผู้มีส่วนได้ส่วนเสียมีส่วนร่วมในการดำเนินงาน**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

 ตามรัฐธรรมนูญแห่งราชอาณาจักรไทย พ.ศ.๒๕๖๐ ได้มุ่งเน้นเรื่องการคุ้มครองสิทธิและเสรีภาพของประชาชน โดยให้ประชาชนมีบทบาทและมีส่วนร่วมในการตรวจสอบการใช้อำนาจรัฐอย่างเป็นรูปธรรม เทศบาลตำบลบ้านนา จึงได้กำหนดมาตรการในการเปิดโอกาสให้ประชาชนและผู้มีส่วนได้ส่วนเสียเข้ามามีส่วนร่วมในการดำเนินงาน เพื่อแสดงให้เห็นถึงความโปร่งใสในการดำเนินงาน ภายใต้ความร่วมมือจากหลายหน่วยงาน ทั้งภาครัฐ ภาคเอกชน และภาคประชาชน รวมทั้งการเผยแพร่ข้อมูล/รับฟังความคิดเห็นของประชาชนและผู้มีส่วนได้ส่วนเสีย เพื่อให้การดำเนินงานมีคุณภาพมากยิ่งขึ้น

 **มาตรการ/ขั้นตอนการดำเนินการเพื่อให้ประชาชนและผู้มีส่วนได้ส่วนเสียมีส่วนร่วมในการดำเนินงานของเทศบาลตำบลบ้านนา**

 ๑. เผยแพร่ข้อมูลข่าวสารของโครงการ/กิจกรรมในช่องทางที่หลากหลาย เช่น ติดประกาศ เว็บไซต์ facebook สื่อสิ่งพิมพ์ต่างๆ เป็นต้น

 ๒. เปิดโอกาสให้ประชาชนและผู้มีส่วนได้ส่วนเสียมีส่วนร่วมในการปฏิบัติงาน ไม่ว่าจะเป็นในลักษณะการเข้าร่วมในการดำเนินการ การวางแผน

 ๓. ให้ประชาชนและผู้มีส่วนได้ส่วนเสียแสดงความคิดเห็นเกี่ยวกับการดำเนินงานของเทศบาลตำบลบ้านนา พร้อมทั้งเสนอปัญหาความเดือดร้อน และร่วมหาแนวทางแก้ไข ผ่านทางช่องทางต่างๆ ได้แก่ เสนอความคิดเห็นด้วยตนเองโดยตรงที่เทศบาลตำบลบ้านนา, ทางโทรศัพท์, เว็บไซต์เทศบาลตำบลบ้านนาhttp://www.bannacity.go.th/default.asp , facebook เทศบาลตำบลบ้านนา เป็นต้น

 ๔. รับฟังความคิดเห็นของประชาชนและผู้มีส่วนได้ส่วนเสีย เพื่อให้ได้มาซึ่งข้อมูล ข้อเท็จจริง และความคิดเห็นประกอบการตัดสินใจ

 จึงประกาศให้ทราบโดยทั่วกัน

ประกาศ ณ วันที่ 20 เดือน กรกฎาคม พ.ศ. ๒๕๖4

 (นายธงชัย ว่องทรง)

 นายกเทศมนตรีตำบลบ้านนา



**ประกาศเทศบาลตำบลบ้านนา**

**เรื่อง มาตรการและแนวทางปฏิบัติเกี่ยวกับการจัดการข้อร้องเรียนการทุจริตและประพฤติมิชอบ**

**ของเจ้าหน้าที่ของเทศบาลตำบลบ้านนา**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

ตามยุทธศาสตร์ชาติว่าด้วยการป้องกันและปราบปรามการทุจริต เทศบาลตำบลบ้านนา มีแนวปฏิบัติการจัดการเรื่องร้องเรียนการทุจริต/แจ้งเบาะแส ด้านการทุจริตและประพฤติมิชอบ เพื่อทำหน้าที่หลักในการบูรณาการและขับเคลื่อนแผนการป้องกันและปราบปรามการทุจริต และการส่งเสริมคุณธรรมจริยธรรมในเทศบาลตำบลบ้านนาเพื่อให้การดำเนินการด้านการป้องกันและปราบปรามการทุจริตของเทศบาลตำบลบ้านนา เป็นไปตามอำนาจหน้าที่ให้สอดคล้องกับยุทธศาสตร์ชาติว่าด้วยการป้องกันและปราบปรามการทุจริต จึงกำหนดมาตรการ และแนวทางการปฏิบัติเกี่ยวกับการจัดการข้อร้องเรียน กรณีเกิดการทุจริตและประพฤติมิชอบของเจ้าหน้าที่ของเทศบาลตำบลบ้านนา โดยมีมาตรการและแนวทางปฏิบัติ ดังนี้

**หลักเกณฑ์และรายละเอียดในการร้องเรียน**

๑. หลักเกณฑ์การร้องเรียน

๑.๑ เรื่องที่จะนำมาร้องเรียนต้องเป็นเรื่องที่ผู้ร้องได้รับความเดือดร้อนหรือเสียหาย อันเนื่องมาจากเจ้าหน้าที่ของเทศบาลตำบลบ้านนาในเรื่อง ดังต่อไปนี้

(๑) กระทำการทุจริตต่อหน้าที่ราชการ

(๒) กระทำความผิดต่อตำแหน่งหน้าที่ราชการ

(๓) ละเลยหน้าที่ตามที่กฎหมายกำหนดให้ต้องปฏิบัติ

(๔) ปฏิบัติหน้าที่ล่าช้าเกินสมควร

 (5) กระทำการนอกเหนืออำนาจหน้าที่ หรือไม่ถูกต้องตามกฎหมาย

๑.๒ เรื่องที่ร้องเรียนต้องเป็นเรื่องจริงที่มีมูล มิใช่ลักษณะกระแสข่าวที่สร้างความเสียหายแก่บุคคล ที่ขาดหลักฐานแวดล้อมที่ปรากฏชัดแจ้ง ตลอดจนขาดพยานบุคคลแน่นอน

๒. ข้อร้องเรียนให้ใช้ถ้อยคำสุภาพและต้องระบุข้อมูล ดังต่อไปนี้

 ๒.๑ ชื่อและที่อยู่ของผู้ร้องเรียน พร้อมหมายเลขโทรศัพท์ หรืออีเมล์ติดต่อกลับ

 ๒.๒ ชื่อหน่วยงานหรือเจ้าหน้าที่ที่เกี่ยวข้องที่เป็นเหตุแห่งการร้องเรียน

 ๒.๓ การกระทำทั้งหลายที่เป็นเหตุแห่งการร้องเรียน พร้อมทั้งข้อเท็จจริงหรือพฤติการณ์ตามสมควรเกี่ยวกับการกระทำดังกล่าว (หรือแจ้งช่องทางการทุจริตของเจ้าหน้าที่อย่างชัดเจนเพื่อดำเนินการ สืบสวน สอบสวน)

 ๒.๔ คำขอของผู้ร้องเรียน

 ๒.๕ ลายมือชื่อของผู้ร้องเรียน

 ๒.๖ ระบุวัน เดือน ปี

 ๒.๗ ระบุพยานเอกสาร พยานวัตถุ พยานบุคคล (ถ้ามี)

 /๑.๓ กรณีการ...

- ๒ -

 ๓. กรณีการร้องเรียนที่มีลักษณะเป็นบัตรสนเท่ห์ จะรับพิจารณาเฉพาะรายที่ระบุ หลักฐาน กรณีแวดล้อมปรากฏชัดแจ้ง ตลอดจนชี้พยานบุคคลแน่นอนเท่านั้น

 ๔. เรื่องร้องเรียนที่อาจไม่รับพิจารณา

 ๔.๑ ข้อร้องเรียนที่มิได้ทำเป็นหนังสือ

 ๔.๒ ข้อร้องเรียนที่ไม่ระบุพยานหรือหลักฐานที่เพียงพอ ๔.๓ ข้อร้องเรียนที่ไม่มีรายการตามข้อ ๒

 5. ช่องทางการร้องเรียน ผู้ร้องเรียนสามารถส่งข้อความร้องเรียนผ่านช่องทาง ดังนี้

 5.๑ ส่งข้อร้องเรียนหรือร้องเรียนด้วยตนเองโดยตรงที่ งานนิติการ สำนักปลัดเทศบาล เทศบาลตำบลบ้านนา

 5.๒ ร้องเรียนผ่านเว็บไซต์ที่ http://www.bannacity.go.th/default.asp

 5.๓ ร้องเรียนผ่านศูนย์ดำรงธรรม

 5.๔ ร้องเรียนทางไปรษณีย์ - ที่อยู่ งานนิติการ สำนักปลัดเทศบาล เทศบาลตำบลบ้านนา เลขที่ 300/9 หมู่ที่ 2 ตำบลบ้านนา อำเภอบ้านนาเดิม จังหวัดสุราษฎร์ธานี 84240

 ๕.๕ ร้องเรียนทางโทรศัพท์ ๐77-359267 ๕.๖ ร้องเรียนทาง facebook “เทศบาลตำบลบ้านนา”

**ขั้นตอนกระบวนการพิจารณาเรื่องร้องเรียนการทุจริตของเจ้าหน้าที่**

 (๑) เจ้าหน้าที่รับเรื่องร้องเรียน/แจ้งเบาะแส

 (2) เมื่อได้รับเรื่องร้องเรียนให้รวบรวมข้อมูลการร้องเรียนเสนอผู้บังคับบัญชาตามลำดับ ในกรณีเป็นลักษณะบัตรสนเท่ห์ให้พิจารณาเฉพาะรายที่มีลักษณะตามที่กำหนดในประกาศนี้

 (3) ถ้าเห็นว่าข้อร้องเรียนนั้นไม่สมบูรณ์ครบถ้วน ไม่ว่าเหตุผลใดๆ ให้เจ้าหน้าที่แนะนำผู้ร้องเรียนแก้ไขภายในระยะเวลาที่กำหนด ถ้าเห็นว่าความไม่สมบูรณ์ครบถ้วนนั้น เป็นกรณีที่ไม่อาจแก้ไขให้ถูกต้องได้ หรือเป็นข้อร้องเรียนที่ไม่อยู่ในอำนาจหน้าที่ หรือผู้ร้องเรียนไม่แก้ไขข้อร้องเรียนภายในระยะเวลาที่กำหนด ให้บันทึกไว้แล้วเสนอข้อร้องเรียนดังกล่าวรายงานต่อผู้บังคับบัญชาเพื่อดำเนินการต่อไป และแจ้งผู้ร้องเรียนทราบถึงขั้นตอนหรือระยะเวลาการพิจารณาเรื่องร้องเรียนเท่าที่สามารถกระทำได้

 (4) กรณีนายกเทศมนตรีเห็นสมควรให้แต่งตั้งคณะกรรมการสอบสวนข้อเท็จจริง หรือมอบหมายให้ผู้ใดตรวจสอบข้อเท็จจริง ให้เจ้าหน้าที่ที่ได้รับมอบหมายดำเนินการตามคำสั่งนั้น

 (5) ให้คณะกรรมการสอบสวนข้อเท็จจริงที่ได้รับการแต่งตั้ง มีหน้าที่รวบรวมข้อเท็จจริงที่เกี่ยวข้อง และพิจารณาไต่สวนหาข้อเท็จจริงว่าเรื่องร้องเรียนมีมูลความจริงหรือไม่เพียงใด โดยให้ดำเนินการให้แล้วเสร็จโดยเร็ว พร้อมทั้งทำความเห็นเสนอนายกเทศมนตรี ว่ามีการกระทำทุจริตและประพฤติ มิชอบเกิดขึ้นหรือไม่ และเป็นการกระทำความผิดวินัยหรือไม่ หากเป็นกรณีที่ไม่มีมูลที่ควรกล่าวหาให้เสนอความเห็นต่อนายกเทศมนตรี และยุติเรื่อง

 (๖) ในการพิจารณาไต่สวนข้อเท็จจริงให้ดำเนินการอย่างลับ และต้องเปิดโอกาสให้เจ้าหน้าที่ผู้ถูกกล่าวหาพิสูจน์ข้อเท็จจริงอย่างเป็นธรรม

 (๗) ให้คณะกรรมการสอบสวนข้อเท็จจริงรายงานผลการสอบสวนต่อนายกเทศมนตรีภายในสามสิบวันนับแต่วันที่ได้รับแต่งตั้ง

 (๘) เมื่อมีการดำเนินการในเบื้องต้นเป็นประการใด ให้เจ้าหน้าที่แจ้งให้ผู้ร้องเรียนทราบภายในสิบห้าวัน เว้นแต่ในกรณีที่ผู้ร้องเรียนไม่ให้ข้อมูลที่สามารถติดต่อกลับไปยังผู้ร้องเรียนได้

/(๙) ในกรณีที่...

- ๓ -

 (๙) ในกรณีที่เรื่องร้องเรียนเป็นเรื่องที่อยู่นอกเหนืออำนาจการพิจารณาของเทศบาลตำบลบ้านนา ให้ดำเนินการ ดังนี้

 ๙.๑ ส่งต่อเรื่องร้องเรียนไปยังหน่วยงานที่เกี่ยวข้องโดยตรงในกรณีที่ ข้อร้องเรียนระบุถึงหน่วยงานนั้นๆ โดยให้ถือเป็นการสิ้นสุดกระบวนการตอบสนองต่อข้อร้องเรียน

 ๙.๒ ส่งเรื่องร้องเรียนไปยังผู้ร้องเรียน กรณีผู้ร้องเรียนไม่ระบุถึงหน่วยงานที่เกี่ยวข้องโดยตรง พร้อมชี้แจงเหตุผล และแจ้งผู้ร้องเรียนทราบ โดยให้ถือเป็นการสิ้นสุดกระบวนการตอบสนองต่อข้อร้องเรียน

 จึงขอประกาศให้ทราบโดยทั่วกัน

 ประกาศ ณ วันที่ 20 เดือน กรกฎาคม พ.ศ. ๒๕๖4

 (นายธงชัย ว่องทรง)

 นายกเทศมนตรีตำบลบ้านนา



**ประกาศเทศบาลตำบลบ้านนา**

**เรื่อง มาตรการตรวจสอบการใช้ดุลยพินิจ**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

 เทศบาลตำบลบ้านนา ตระหนักถึงความสำคัญในการต่อต้านการทุจริตและประพฤติมิชอบ ส่งเสริมธรรมาภิบาล โดยยึดหลักคุณธรรม จริยธรรม และความโปร่งใสในการดำเนินงานของหน่วยงานเป็นหลักสำคัญขององค์กร ซึ่งสอดคล้องกับยุทธศาสตร์ชาติว่าด้วยการป้องกันและปราบปรามการทุจริต ระยะที่ ๓ (พ.ศ.๒๕๖๐ - ๒๕๖๔) จึงได้ประกาศเจตจำนงสุจริตด้านคุณธรรมและความโปร่งใสในการบริหารงานของเทศบาลตำบลบ้านนา จำนวน ๖ ด้าน ได้แก่ ด้านความโปร่งใส ด้านความพร้อมรับผิด ด้านความปลอดจากการทุจริตในการปฏิบัติงาน ด้านวัฒนธรรมคุณธรรมในองค์กร ด้านคุณธรรมการทำงานในหน่วยงาน และด้านการสื่อสารภายในหน่วยงาน

 เพื่อให้การปฏิบัติงานของเจ้าหน้าที่เทศบาลตำบลบ้านนาเป็นไปตามเจตจำนงดังกล่าวและให้เกิดการตรวจสอบการใช้ดุลยพินิจ เทศบาลตำบลบ้านนา จึงกำหนดมาตรการตรวจสอบการใช้ดุลยพินิจ เพื่อเสริมสร้างความโปร่งใส และป้องกันการทุจริต ตลอดจนใช้เป็นแนวทางปฏิบัติแก่ผู้ปฏิบัติงาน ดังนี้

 **๑. มาตรการป้องกันและแก้ไขปัญหาการใช้ดุลยพินิจ**

 ๑.๑ ผู้บังคับบัญชาทุกระดับชั้นต้องปฏิบัติตนเป็นแบบอย่างที่ดีแก่ผู้ใต้บังคับบัญชาปฏิบัติงานด้วยความชื่อสัตย์สุจริต กำกับดูแล และติดตามการปฏิบัติงาน ตลอดจนการใช้ดุลยพินิจ ของผู้ใต้บังคับบัญชาให้เป็นไปตามกฎหมาย กฎ ระเบียบ ประกาศ ข้อบังคับ คำสั่ง หลักเกณฑ์อื่นใดที่เกี่ยวข้องกับการปฏิบัติงาน เช่น คู่มือการปฏิบัติงานหรือหลักเกณฑ์มาตรฐานของการปฏิบัติงาน บนพื้นฐานความสุจริต เป็นธรรม รับผิดชอบ ถูกต้อง โปร่งใส และสามารถตรวจสอบได้ในทุกขั้นตอนการปฏิบัติงาน

 ๑.๒ ให้ผู้ปฏิบัติงานปรับปรุงกระบวนการทำงานให้มีประสิทธิภาพ และจัดให้มีคู่มือการปฏิบัติงานหรือหลักเกณฑ์มาตรฐานของการปฏิบัติงานที่แสดงถึงกระบวนการ ขั้นตอน ระยะเวลาการปฏิบัติงานอย่างชัดเจน เพื่อเป็นกรอบการปฏิบัติงานอันจะนำมาสู่การลดการใช้ดุลยพินิจของผู้ปฏิบัติงาน

 ๑.๓ ให้ผู้ปฏิบัติงานรายงานผลการดำเนินงานหรือการปฏิบัติงานที่ไม่เป็นไปตามกฎหมาย กฎ ระเบียบ ประกาศ ข้อบังคับ คำสั่ง หลักเกณฑ์อื่นใดที่เกี่ยวข้องกับการปฏิบัติงาน หรือไม่เป็นไปตามคู่มือการปฏิบัติงานหรือหลักเกณฑ์มาตรฐานของการปฏิบัติงาน ต่อผู้บังคับบัญชาตามลำดับ เพื่อให้ ส่วนงานที่เกี่ยวข้องดำเนินการหาข้อเท็จจริง วิเคราะห์ เสนอแนวทางแก้ไขปัญหาต่อผู้บังคับบัญชา

 **๒. มาตรการเสริมสร้างการตรวจสอบการใช้ดุลยพินิจ**

 ๒.๑ ผู้บังคับบัญชาทุกระดับชั้นต้องให้ความสำคัญกับการกำกับดูแลการปฏิบัติตามกฎหมาย กฎ ระเบียบ ประกาศ ข้อบังคับ คำสั่ง หลักเกณฑ์อื่นใดที่เกี่ยวข้องกับการปฏิบัติงานของ เทศบาลตำบลบ้านนา

 ๒.๒ ผู้บังคับบัญชาทุกระดับชั้น ต้องสื่อสารถึงความสำคัญและแนวทางในการดำเนินการ ตรวจสอบการใช้ดุลยพินิจของเทศบาลตำบลบ้านนา

/๒.๓ นำเทคโนโลยี...

- ๒ -

 ๒.๓ นำเทคโนโลยีมาใช้ในการจัดเก็บและประมวลผลข้อมูลอย่างเป็นระบบและสะดวกในการสืบค้นเพื่อใช้ประกอบการตัดสินใจในการดำเนินงานของผู้ปฏิบัติงาน

 ๒.๔ มีแนวทางการติดตามทบทวน กฎหมาย กฎ ระเบียบ ประกาศ ข้อบังคับ คำสั่ง หลักเกณฑ์อื่นใดที่เกี่ยวข้องกับการปฏิบัติงาน เพื่อนำมาปรับปรุงหลักเกณฑ์แนวทางการปฏิบัติงาน รวมทั้งให้มีการพัฒนาระบบการตรวจสอบและควบคุมการปฏิบัติงานภายในองค์กรให้เป็นระบบและโปร่งใส

 จึงประกาศให้ทราบโดยทั่วกัน

 ประกาศ ณ วันที่ 20 เดือน กรกฎาคม พ.ศ.๒๕๖4

 (นายธงชัย ว่องทรง)

 นายกเทศมนตรีตำบลบ้านนา



**ประกาศเทศบาลตำบลบ้านนา**

**เรื่อง มาตรการส่งเสริมความโปร่งใสในการจัดซื้อจัดจ้าง**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

 ตามยุทธศาสตร์ชาติว่าด้วยการป้องกันและปราบปรามการทุจริต และการประเมินคุณธรรมและความโปร่งใสในการดำเนินงานของหน่วยงานภาครัฐ (ITA) กำหนดให้หน่วยงานของรัฐกำหนดมาตรการภายในเพื่อส่งเสริมความโปร่งใสและป้องกันการทุจริตในองค์กร ดังนั้น เพื่อให้การบริหารราชการของเทศบาลตำบลบ้านนาเป็นไปตามหลักธรรมาภิบาล มีความโปร่งใส ตรวจสอบได้ เทศบาลตำบลบ้านนาจึงได้กำหนดมาตรการส่งเสริมความโปร่งใสในการจัดซื้อจัดจ้าง ดังนี้

 ๑. ให้เจ้าหน้าที่ซึ่งปฏิบัติหน้าที่เกี่ยวกับการจัดซื้อจัดจ้าง ดำเนินการบันทึกรายละเอียด วิธีการ และขั้นตอนการจัดซื้อจัดจ้างและการบริหารพัสดุภาครัฐ ให้เป็นไปตามขั้นตอนของระเบียบกระทรวงการคลังว่าด้วยการจัดซื้อจัดจ้างและการบริหารพัสดุภาครัฐ พ.ศ.๒๕๖๐ โดยดำเนินการในระบบเครือข่ายสารสนเทศของกรมบัญชีกลางผ่านทางระบบจัดซื้อจัดจ้างภาครัฐด้วยอิเล็กทรอนิกส์ (Electronic Government Procurement e-GP) ตามวิธีการที่กรมบัญชีกลางกำหนดแต่ละขั้นตอน ดังนี้

 (๑) จัดทำแผนการจัดซื้อจัดจ้าง

 (๒) ทำรายงานขอซื้อหรือขอจ้าง

 (๓) ดำเนินการจัดหา

 (๔) ขออนุมัติสั่งซื้อหรือสั่งจ้าง

 (๕) การทำสัญญา

 (๖) การบริหารสัญญา

 (๗) การควบคุมและการจำหน่าย

 ๒. ห้ามมิให้เจ้าหน้าที่ซึ่งปฏิบัติหน้าที่เกี่ยวกับการจัดซื้อจัดจ้างแสวงหาผลประโยชน์ หรือยอมให้ผู้อื่นอาศัยอำนาจหน้าที่ของตนแสวงหาผลประโยชน์จากการจัดซื้อจัดจ้าง

 ๓. ให้เจ้าหน้าที่ซึ่งปฏิบัติหน้าที่เกี่ยวกับการจัดซื้อจัดจ้าง ปฏิบัติต่อผู้เสนอราคาทุกรายอย่างเท่าเทียมกัน เพื่อสนับสนุนการแข่งขันราคาอย่างเป็นธรรม

 ๔. เมื่อมีการร้องเรียนเรื่องความไม่โปร่งใสหรือทุจริตต่อหน้าที่เกี่ยวกับการจัดซื้อจัดจ้าง จะต้องมีการตรวจสอบข้อเท็จจริงให้แล้วเสร็จโดยเร็ว แล้วแจ้งผลการดำเนินการให้ผู้บังคับบัญชาและ ผู้ร้องเรียนทราบ

จึงประกาศให้ทราบโดยทั่วกัน

 ประกาศ ณ วันที่ 20 เดือน กรกฎาคม พ.ศ.๒๕๖4

 (นายธงชัย ว่องทรง)

 นายกเทศมนตรีตำบลบ้านนา



**ประกาศเทศบาลตำบลบ้านนา**

**เรื่อง มาตรการเผยแพร่ข้อมูลสาธารณะ**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

 ด้วยรัฐบาลให้ความสำคัญกับการเปิดเผยข้อมูลข่าวสาร การอำนวยความสะดวกและตอบสนองความต้องการของประชาชน เพื่อให้เกิดการบริหารกิจการบ้านเมืองที่ดี และเกิดความโปร่งใสในการดำเนินงานของหน่วยงานภาครัฐ ประกอบกับสำนักงานคณะกรรมการป้องกันและปราบปรามการทุจริตแห่งชาติ (สำนักงาน ป.ป.ช.) ได้กำหนดแนวทางการประเมินคุณธรรมและความโปร่งใสในการดำเนินงานของหน่วยงานภาครัฐ (ITA) เทศบาลตำบลบ้านนา จึงกำหนดมาตรการในการเผยแพร่ข้อมูลต่อสาธารณะ ดังนี้

 ๑. มาตรการเผยแพร่ข้อมูลต่อสาธารณะผ่านเว็บไซต์ของหน่วยงาน

 ๑.๑ เผยแพร่ข้อมูลข่าวสารของหน่วยงานอย่างน้อยตามมาตรา ๗ พระราชบัญญัติข้อมูลข่าวสารของราชการ พ.ศ.๒๕๔๐ มาตรา ๔๓ มาตรา ๔๔ พระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ.๒๕๔๖ และไม่เผยแพร่ข้อมูลตามมาตรา ๑๔ มาตรา ๑๕ พระราชบัญญัติข้อมูลข่าวสารของราชการ พ.ศ.๒๕๔๐

 ๑.๒ ปรับปรุงและพัฒนาเว็บไซต์ของหน่วยงานให้มีความทันสมัย เป็นปัจจุบัน โดยคำนึงถึงความเหมาะสมกับสถานการณ์ และความพร้อมของบุคลากร

 ๑.๓ เผยแพร่ข้อมูลข่าวสารตามแนวทางการประเมินคุณธรรมและความโปร่งใสในการดำเนินงานของหน่วยงานภาครัฐ

 ๑.๔ ให้ความสำคัญกับการคุ้มครองข้อมูลส่วนบุคคล การรักษาความมั่นคงปลอดภัยบนเว็บไซต์

 ๒. แนวทางการเผยแพร่ข้อมูลข่าวสารต่อสาธารณะผ่านเว็บไซต์ของหน่วยงาน

 ๒.๑ ลักษณะ/ประเภทข้อมูลที่หน่วยงานต้องเผยแพร่ผ่านเว็บไซต์ของหน่วยงาน

 (๑) โครงสร้างและการจัดตั้งองค์กรในการดำเนินงาน

 (๒) อำนาจหน้าที่ที่สำคัญ

 (๓) ข้อมูลการติดต่อ ประกอบด้วย ที่อยู่ เบอร์โทรศัพท์ โทรสาร และ แผนที่ตั้ง

 (๔) ข้อมูลการให้บริการตามภารกิจของหน่วยงาน พร้อมทั้งอธิบายขั้นตอนการบริการต่างๆ แก่ประชาชน

 (๔) กฎ ข้อบังคับ คำสั่ง ระเบียบ นโยบาย

 (๕) แผนงาน โครงการ ความก้าวหน้าของการดำเนินงาน การใช้จ่ายงบประมาณ

 (๖) แผนการจัดซื้อจัดจ้างประจำปี

 (๗) ข่าวประชาสัมพันธ์ทั่วไป/ข่าวสารและประกาศของหน่วยงาน

 (๘) อื่นๆ ตามความเหมาะสม

/๓. มอบหมาย...

- ๒ -

 ๓. มอบหมายเจ้าหน้าที่ของหน่วยงานในการดูแลเว็บไซต์ เพื่อให้มีการดำเนินงานเผยแพร่ข้อมูลอย่างต่อเนื่องเป็นปัจจุบัน

จึงประกาศให้ทราบโดยทั่วกัน

 ประกาศ ณ วันที่ 20 เดือน กรกฎาคม พ.ศ.๒๕๖4

 (นายธงชัย ว่องทรง)

 นายกเทศมนตรีตำบลบ้านนา



**ประกาศเทศบาลตำบลบ้านนา**

**เรื่อง มาตรการป้องกันการขัดกันระหว่างผลประโยชน์ส่วนตนกับผลประโยชน์ส่วนรวม**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

 ตามยุทธศาสตร์ชาติว่าด้วยการป้องกันและปราบปรามการทุจริต และการประเมินคุณธรรมและความโปร่งใสในการดำเนินงานของหน่วยงานภาครัฐ กำหนดให้หน่วยงานของรัฐกำหนดมาตรการภายในเพื่อส่งเสริมความโปร่งใสและป้องกันการทุจริตภายในองค์กร โดยยึดมั่นในความรับผิดชอบต่อสังคม และ ผู้มีส่วนได้เสีย ตามหลักธรรมาภิบาล เพื่อเป็นการส่งเสริมให้หน่วยงานสามารถป้องกันการขัดกันระหว่างผลประโยชน์ส่วนตนกับผลประโยชน์ส่วนรวมได้อย่างมีประสิทธิภาพ เทศบาลตำบลบ้านนา จึงจัดทำมาตรการป้องกันการขัดกันระหว่างผลประโยชน์ส่วนตนกับผลประโยชน์ส่วนรวม ดังนี้

 ๑. ผู้บริหารต้องประพฤติตนเป็นแบบอย่างที่ดี ควบคุม กำกับ ติดตาม สนับสนุนและขับเคลื่อนการดำเนินการเพื่อป้องกันการขัดกันระหว่างผลประโยชน์ส่วนตนกับผลประโยชน์ส่วนรวม รวมถึงสอดส่องดูแลเกี่ยวกับผลประโยชน์ทับซ้อนของผู้ใต้บังคับบัญชา

 ๒. บุคลากรทุกระดับจะต้องสอดส่องและร่วมกันป้องกันการกระทำที่เข้าข่ายการขัดกันระหว่างผลประโยชน์ส่วนตนกับผลประโยชน์ส่วนรวม โดยไม่ละเลย หรือเพิกเฉยต่อการกระทำที่เข้าข่ายลักษณะดังกล่าว ตลอดจนให้ความร่วมมือในการตรวจสอบข้อเท็จจริงต่างๆ

 ๓. บุคลากรทุกระดับต้องยึดถือและปฏิบัติ ดังต่อไปนี้

 ๓.๑ ไม่ใช้ตำแหน่งหน้าที่ในการแสวงหาประโยชน์ใดๆ ให้แก่ตนเองหรือผู้อื่น

 ๓.๒ ไม่อาศัยโอกาสในการปฏิบัติหน้าที่เพื่อเรียกรับ หรือยอมรับผลประโยชน์ใดๆ ให้แก่ตนเองหรือผู้อื่น

 ๓.๓ ไม่กระทำการใดๆ อันเป็นการเบียดบังผลประโยชน์ที่เป็นตัวเงิน หรือผลประโยชน์อื่นใดในการปฏิบัติงาน หรือเกี่ยวข้องกับงานของหน่วยงาน

 ๓.๔ ไม่นำข้อมูลความลับของหน่วยงานไปแสวงหาผลประโยชน์ส่วนตัว ประโยชน์ของพวกพ้องและครอบครัว

 ๓.๕ ไม่นำเงิน บุคลากร หรือทรัพย์สินใดๆ ของหน่วยงานไปใช้เพื่อประโยชน์ส่วนตนหรือผู้อื่น

 ๓.๖ ไม่ใช้เวลางานในการแสวงหาผลประโยชน์ส่วนตน

 ๓.๗ ไม่รับงานและปฏิบัติงานภายนอกที่ก่อให้เกิดประโยชน์ขัดแย้งกับหน่วยงาน ไม่ว่าจะเป็นการปฏิบัติชั่วคราวหรือถาวร เว้นแต่จะได้รับอนุญาตเป็นการเฉพาะจากผู้บริหาร

 ๓.๘ ไม่นำความสัมพันธ์ส่วนตัวมาประกอบการใช้ดุลยพินิจในการให้คุณให้โทษ การพิจารณาตัดสิน อนุมัติโครงการ การดำเนินการจัดซื้อจัดจ้าง หรือเป็นเหตุในการเลือกปฏิบัติ

 ๔. ผู้บริหารและบุคลากรที่มีส่วนได้ส่วนเสีย ในระเบียบวาระการประชุม เรื่องเพื่อพิจารณา ออกจากที่ประชุมเป็นการชั่วคราวในระหว่างการพิจารณาวาระนั้นๆ หรือแจ้งต่อที่ประชุมเกี่ยวกับการมีส่วนได้ส่วนเสียก่อนเริ่มการประชุมในวาระดังกล่าว ตลอดจนให้บันทึกข้อมูลไว้ในรายงานการประชุม

/๕. ให้มีการ...

- ๒ -

 ๕. ให้มีการดำเนินการทางวินัย ทางปกครอง และทางกฎหมายตามความเหมาะสมต่อผู้บริหารและบุคลากรที่ถูกตัดสินว่าได้กระทำความผิดเกี่ยวกับการขัดกันระหว่างผลประโยชน์ส่วนตนกับผลประโยชน์ส่วนรวม ทั้งในฐานะตัวการหรือผู้สนับสนุน หรือมีการรับรองข้อมูลผู้มีส่วนได้ส่วนเสียอันเป็นเท็จรวมถึงการเพิกเฉยต่อการกระทำผิด หรือรับทราบว่ามีการกระทำผิดแต่ไม่ดำเนินการจัดการให้ถูกต้อง

จึงประกาศให้ทราบโดยทั่วกัน

 ประกาศ ณ วันที่ 20 เดือน กรกฎาคม พ.ศ.๒๕๖4

 (นายธงชัย ว่องทรง)

 นายกเทศมนตรีตำบลบ้านนา



**ประกาศเทศบาลตำบลบ้านนา**

**เรื่อง มาตรการในการสร้างจิตสำนึกและความตระหนักแก่บุคลากรทั้งผู้บริหารท้องถิ่น สมาชิกสภาท้องถิ่น และพนักงานเทศบาลตำบลบ้านนา**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

ตาม พระราชบัญญัติมาตรฐานทางจริยธรรม พ.ศ. ๒๕๖๒ บัญญัติหลักเกณฑ์และแนวทางในการ ปฏิบัติมาตรฐานทางจริยธรรมเพื่อให้หน่วยงานของรัฐมีหลักในการปฏิบัติเพื่อกำหนดประมวลจริยธรรมสำหรับ เจ้าหน้าที่ของรัฐในหน่วยงานนั้นๆ และการประเมินคุณธรรมและความโปร่งใส ในการดำเนินงานของหน่วยงานภาครัฐ (ITA) ประจำปี พ.ศ. ๒๕๖4 ของสำนักงานคณะกรรมการป้องกันและปราบปรามการทุจริตแห่งชาติ ป.ป.ช. ได้กำหนดให้หน่วยงานของรัฐมีมาตรการในการสร้างจิตสำนึกและความตระหนักแก่บุคลากรทั้งผู้บริหารท้องถิ่น สมาชิกสภาท้องถิ่น และข้าราชการองค์กรปกครองส่วนท้องถิ่น เพื่อให้การดำเนินภารกิจงานราชการขององค์กรปกครองส่วนท้องถิ่นเป็นไปด้วยความสุจริต โปร่งใส เป็นไปตามหลักธรรมาภิบาล และมีหลักเกณฑ์การประพฤติปฏิบัติอย่างมีคุณธรรมของเจ้าหน้าที่ของรัฐ เทศบาลตำบลบ้านนา โดยอาศัยอำนาจตามความในมาตรา ๕ แห่งพระราชบัญญัติมาตรฐานทางจริยธรรม พ.ศ. ๒๕๖๒ จึงกำหนดมาตรการในการสร้างจิตสำนึกและความตระหนักแก่บุคลากรทั้งผู้บริหารท้องถิ่น สมาชิกสภาท้องถิ่น และข้าราชการองค์กรปกครองส่วนท้องถิ่น พ.ศ. ๒๕๖4 ดังนี้

๑.การยึดมั่นในคุณธรรมและจริยธรรม

๒.การมีจิตสำนึกที่ดี ซื่อสัตย์ สุจริต และรับผิดชอบ

3.การยึดถือประโยชน์ของประเทศชาติเหนือกว่าประโยชน์ส่วนตน และไม่มีผลประโยชน์ทับซ้อน

4.การยืนหยัดทำในสิ่งที่ถูกต้อง เป็นธรรม และถูกกฎหมาย

5.การให้บริการแก่ประชาชนด้วยความรวดเร็ว มีอัธยาศัย และไม่เลือกปฏิบัติ

6.การให้ข้อมูลข่าวสารแก่ประชาชนอย่างครบถ้วน ถูกต้อง และไม่บิดเบือนข้อเท็จจริง

7.การมุ่งผลสัมฤทธิ์ของงาน รักษามาตรฐาน มีคุณภาพโปร่งใส และตรวจสอบได้

8.การยึดมั่นในระบอบประชาธิปไตยอันมีพระมหากษัตริย์ทรงเป็นประมุข

9.การยึดมั่นในหลักจรรยาวิชาชีพขององค์กร

 ทั้งนี้ การฝ่าฝืนหรือไม่ปฏิบัติตามมาตรฐานทางจริยธรรม ให้ถือว่าเป็นการกระทำผิดทางวินัย

จึงประกาศให้ทราบโดยทั่วกัน

 ประกาศ ณ วันที่ 20 เดือน กรกฎาคม พ.ศ.๒๕๖4

 (นายธงชัย ว่องทรง)

 นายกเทศมนตรีตำบลบ้านนา